Publication: Magyar Közlöny
Issue: MK-1999-71 (Year: 1999, Number: 71)
Era: 1990-2004
Section: Melléklet a 35/1999. (VIII. 13.) EüM rendelethez
Paragraph Index: 225

3. A munkaterület rövid jellemző leírása A foglalkozás-egészségügyi ápoló foglalkozás-egészségügyi alapszolgálatnál, foglalkozás-egészségügyi központban, foglalkozás-egészségügyi szakellátásban (szakrendelésen), a foglalkozás-egészségügyi team tagjaként részt vesz a preventív, egészségmegőrzési, egészségnevelési feladatokban, a foglalkozási és a foglalkozással összefüggő betegségek felismerésében, kezelésében, a kóroki tényezők észlelésében és a munkahelyek közegészségügyi-járványügyi, ezen belül, munkaegészségügyi feladatainak ellátásában, adminisztrációs, dokumentációs tevékenységben. A foglalkozás-egészségügyi ápoló feladatait részben önállóan, részben pedig a szakorvos utasítására vagy az orvossal együttműködve végzi. 3.1. Foglalkozás-egészségügyi alapszolgálat keretében — a szolgálat orvosának irányítása és ellenőrzése mellett — közreműködik: — a külön jogszabályban meghatározott munkaköri alkalmassági vizsgálatokban, a munkavállalók szakorvosi vizsgálatokra küldésében, — külön jogszabályban meghatározottak szerint a foglalkozási megbetegedések, fokozott expozíciós esetek bejelentésében és kivizsgálásában, — a munkavégzés egészségkárosító hatásainak vizsgálatában, — az egyéni védőeszközökkel kapcsolatos tanácsadásban, — a munkavállalók munkakörülményeivel kapcsolatos felvilágosításban, — a munkahelyi veszélyforrások feltárásában, — foglalkozás-egészségügyi, -fiziológiai, -ergonómiai, -higiénés feladatok megoldásában, — az elsősegélynyújtás és a sürgős orvosi ellátás megszervezésében, az elsősegélynyújtók szakmai felkészítésében, — a munkáltató katasztrófamegelőző, -elhárító, -felszámoló és az előidézett károsodások rehabilitációs tervének kidolgozásában, — a foglalkozás-egészségügyi rehabilitációs tevékenységben. 3.2. Foglalkozás-egészségügyi központban: a 3.1. pontban meghatározott feladatokat végzi. 3.3. A foglalkozás-egészségügyi szakellátás keretében közreműködik: a 3.1. pontban meghatározottakon túl — a munkaköri alkalmasság másodfokon történő elbírálásában, — a kézilőfegyverek, lőszerek, gáz- és riasztófegyverek megszerzésével és tartásával kapcsolatos egészségi alkalmasság másodfokon történő elbírálásában, — a munkanélküliek beiskolázás előtti és munkaközvetítés előkészítése keretében történő szakmai alkalmassági vizsgálatában, — közhasznú munka előkészítése érdekében a munkanélküliek munkaköri alkalmassági vizsgálatában, — szakellátás nyújtásában foglalkozási megbetegedéssel vagy annak gyanújával beutaltak számára, — konzultatív tevékenységben más szakterületek orvosai számára a foglalkozási megbetegedések köréből, — munkahigiénés tanácsadásban a foglalkozás-egészségügyi alapszolgálat részére, — a megyei tiszti főorvos felkérésére foglalkozásegészségügyi ellátás megszervezésében, valamint a megyei/fővárosi foglalkozás-egészségügyi szakfőorvos irányításával az alapellátást nyújtó szolgálatok ellenőrzésében, — a szakképzést folytató intézmények tanulóinak és a felsőoktatási intézmények hallgatóinak külön jogszabály szerinti szakmai alkalmassági vizsgálatában, — a megváltozott munkaképességű munkanélküliek foglalkoztathatóságával kapcsolatos szakvéleményezésben a munkaügyi központok számára. Tevékenysége során mindhárom területen végzi: — az adminisztrációt, dokumentációt, — a korszerű technikai (informatikai eszközök) kezelését, — a szakmai, etikai, jogi normákat betartja, munkáját hivatásként gyakorolja, — rendszeresen részt vesz továbbképző programokon. III. A szakképesítés szakmai követelményei

Source: https://magyarkozlony.hu/hivatalos-lapok/0bb30f650f707a1bbd81a9b6a23a466fe3f6f0cb/dokumentumok/1306f59a2296ea68bd4430198c5a26fda3b9f043/letoltes